A Bizottság 1964/90/EGK rendelete

(1990. július 6.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1251/90/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a 3. és 4. pontban szereplő árucikkek tekintetében a Nómenklatúra Bizottság az elnöke által kitűzött határidőn belül nem nyilvánított véleményt;

mivel az 1., 2., 5. és 6. pontban szereplő árucikkek tekintetében az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. július 6-án.

a Bizottság részéről

Christiane Scrivener

a Bizottság tagja

[1] HL L 121., 1990.5.12., 29. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Elektronikus vezérlő eszköz, úgynevezett "botkormány", amely egy műanyag házból (8 x 8 x 5,5 cm) áll, amelyre egy irányítókart és két nyomógombot szereltek. A kis ház alatt helyezkedik el a négy csavar és a két kisebb görgő, amely irányítja a kurzor képernyőn való mozgását. Ez a készülék egy kábel és egy speciális csatlakozó dugó segítségével kapcsolódik a számítógép központi adatfeldolgozó egységéhez. Az irányítókar mozgását a botkormány házában elhelyezkedő két potenciométer ellenállása közvetíti a számítógéphez. A számítógép leolvassa az ellenállásértékeket, és azokat kurzormozgássá alakítja át a képernyőn. | 84733000 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 8473 és a 84733000 KN-kód megfogalmazása határozza meg. mivel ezt a cikket egy külön számítógéppel együtt lehet használni, nem sorolható be a 95. árucsoportba, mivel nem elégíti ki a 95. árucsoport 3. megjegyzésének rendelkezéseit, és nem sorolható be a 8471 vámtarifaszám alá sem, mert nem elégíti ki a 84. árucsoport 5. B. megjegyzésének rendelkezéseit. |

2.Elektronikus vezérlő eszköz, úgynevezett "számítógépes egér", amely két gombbal ellátott házból, kábelből és csatlakozó dugóból áll. A házon belül található egy műanyag golyó, két egymással 90o-ot bezáró görgő, egy sztroboszkóp-korong, egy fényforrás és egy – diódákkal és egy integrált áramkörrel ellátott – nyomtatott áramköri lap. | 84733000 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 8473 és a 84733000 KN-kód megfogalmazása határozza meg. mivel ezt a cikket egy külön számítógéppel együtt lehet használni, nem sorolható be a 95. árucsoportba, mivel nem elégíti ki a 95. árucsoport 3. megjegyzésének rendelkezéseit, és nem sorolható be a 8471 vámtarifaszám alá sem, mert nem elégíti ki a 84. árucsoport 5. B. megjegyzésének rendelkezéseit. |

3.Elemmel is táplálható integrált áramköri csatlakozóaljzat, amely a következőket tartalmazza:18 x 36 mm-es, 28 tűs DIP-csatlakozó,legfeljebb két lítiumelem az aljzatban,egy CMOS vezérlőáramkör az aljzatba telepített integrált áramkör formájában.Ezeket a csatlakozóaljzatokat arra használják, hogy kiegészítő kapcsolás nélkül CMOS memóriákat tároljanak, és hogy azokat nem felejtő memória elemekké alakítsák át. A lítiumelem biztosítja, hogy a külső hálózati feszültség meghibásodása esetén nem szűnik meg az aljzathoz kötött tárolóegység energiaellátása. A vezérlőáramkör funkciója az, hogy észleljen minden feszültség-visszaesést, és kapcsoljon át elemes üzemmódra. A tárolt adatok ezen a módon írásvédettek, és több évig megőrizhetők. | 85061910 | A besorolást a Kombinált Nómenklatúra 1., 3. b) és 6. általános értelmezési szabályának rendelkezései, valamint a 8506 és a 85061910 KN-kód megfogalmazása határozza meg. Az egység jellegét a lítiumelem adja, amely szükség esetén a lényeges funkciót ellátja. |

4.Lézerdióda egység, amely száloptikai csatlakozóval ellátott fémházból, egy lézerdiódából, egy, az áramellátást ellenőrző optikai diódából, egy termoelektromos hűtőből és egy hőérzékelőből áll. Az egységeket optikai szálas telefonvonal-szerelvényekben használják arra, hogy átalakítsák az elektromos jeleket fényjelekké az optikai szálas kábelen való továbbíthatóság érdekében. | 85179091 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a XVI. áruosztály 2. b) megjegyzése, és a 8517, a 851790 és a 85179091 KN-kód megfogalmazása határozza meg. |

5.Katódsugárcsőhöz tartozó csatlakozóaljzat, amely két összekapcsolódó műanyag elemből áll, amelyek közül az egyik különböző fémvezető csatlakozókat foglal magába. A csatlakozóaljzatot úgy tervezték, hogy az a katódsugárcső végéhez csatlakozik, ami által a csövet könnyen a televízió elektronikus vevő részéhez lehet csatlakoztatni. | 85359000 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a XVI. áruosztály 2. a) megjegyzése, és a 8535 és a 85359000 KN-kód megfogalmazása határozza meg. |

6.Hőszigetelő edény jégkockák tárolására. Az edény szelvénykeretes kialakítású és acéllapokból készült belső tárolót foglal magában. Az edény dupla falú, amelyek között műanyaghab-réteg található. | 94032099 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 9403, a 940320 és a 94032099 KN-kód megfogalmazása határozza meg. A szóban forgó árucikket nem szerelik fel hűtőegységgel, és nem is úgy tervezték őket, hogy hűtőegységet kapjanak (lásd Harmonizált Rendszer 9403 vámtarifaszámhoz tartozó magyarázó megjegyzéseit, a h) pont kivételével). |

--------------------------------------------------